**РАДНИ ПРОГРАМ ГРАНТА**

**Комесаријат за избеглице и миграције Републике Србије и „ЈУП истраживање и развој“ д.о.о. Београд**

**1. Правни основ и/или Извор финансирања**

*Оквирни споразум закључен између Банке за развој Савета Европе и Републике Србије о Регионалном стамбеном програму* од 25. октобра 2013. године и *Споразум о донацији између Банке за развој Савета Европе и Републике Србије у вези са Регионалним стамбеним програмом који се односи на реализацију другог потпројекта Стамбеног пројекта у Републици Србији* од 9. септембра 2014. године.

**2. Циљеви програма, приоритети Стамбеног програма у Републици Србији: Потпројекта II: Компонената 3 и 4 и очекивани резултати**

**Општи циљ** овог јавног позива у контексту **Стамбеног програма у Републици Србији** представља **давање доприноса локалној интеграцији избеглих лица** у Републици Србији путем обезбеђивања трајних и одрживих стамбених решења уз пуно поштовање права избеглих лица и поштовање обавеза преузетих у оквиру Процеса регионалне сарадње чији је Регионални стамбени програм саставни део.

**Специфични циљеви:**

* Пружање подршке интеграцији избеглих лица која су већ започела изградњу кућа или која поседују неусловну кућу погодну за адаптацију, обезбеђивањем пакета грађевинског материјала (**Потпројекат II: Компонента 3: Обезбеђивање грађевинског материјала)**.
* Обезбеђивање подршке интеграцији избеглих лица кроз набавку сеоских кућа где корисник одмах постаје власник **(Потпројекат II: Компонента 4: Куповина сеоских домаћинстава)**.

**Очекивани резултати:**

* За Компоненту 3: Обезбеђивање грађевинског материјала: **250 пакета грађевинског материјала испоручено финалним корисницима** изабраним у складу са важећом правном регулативом;
* За Компоненту 4: Куповина сеоских домаћинстава: обезбеђено **250 сеоских домаћинстава финалним корисницима** изабраним у складу са важећом правном регулативом.

**3. Услови подобности**

Пројекат се мора релизовати у Републици Србији, тачније у неким од доле наведених јединица локалне самоуправе.

Подобне за овај Радни програм гранта су следеће јединица локалне самоуправе (тј. град/општина):

* За компоненту 3: Обезбеђивање грађевиснког материјала: Бачка Топола, Стара Пазова, Пећинци, Кула, Рума, Ириг, Зрењанин, Темерин, Панчево, Апатин, Вршац, Србобран, Бачка Паланка, Шид, Врбас, Сремски Карловци, Тител, Ковин, Сремска Митровица, Жабаљ, Житиште, Пландиште, Оџаци, Нова Црња, Бела Црква, Опово и 16 београдских општина: Барајево, Чукарица, Гроцка, Лазаревац, Младеновац, Нови Београд, Обреновац, Палилула, Раковица, Савски Венац, Сопот, Стари Град, Сурчин, Вождовац, Звездара и Земун.
* За компоненту 4: Куповина сеоских домаћинстава: Апатин, Бачка Паланка, Врбас, Зајечар, Зрењанин, Кикинда, Крагујевац, Кула, Лозница, Оџаци, Панчево, Параћин, Пећинци, Рума, Смедерево, Србобран, Сремска Митровица, Сремски Карловци, Стара Пазова, Уб, и Шабац.

**4. Критеријуми за избор и доделу гранта**

Критеријуми за избор који ће се користити у овом Радном прогаму гранта се односе на финансијске и оперативне капацитете подносилаца пријаве за реализацију предложеног пројекта:

* Подносиоци пријава морају имати стабилне и довољне изворе финансирања како би осигурали да нормално послују за сво време трајања предложеног пројекта, као и да учествују у финансирању датог пројекта где је то могуће;
* Подносиоци пријава морају имати потребно искуство, стручне способности и квалификације за реализацију предложеног пројекта.

Критеријуми за избор се односе, посебно, на значај пројекта, његову усклађеност са циљевима програма гранта, квалитетом, очекиваним утицајем, одрживошћу и исплативошћу.

Оцењивање поднетих предлога ће се одвијати у складу са процедурама прописаним у Приручнику за грант Регионалног стамбеног програма.

**5. Највиша стопа РСП финансирања**

Највиша стопа РСП финансирања износи 100 % од укупних прихватљивих трошкова пројекта.

**6. Индикативни распоред расписивања Јавних позива**

Очекује се да ће јавни позиви бити раписани током 4-тог квартала 2014. године.

**7. Индикативни износ јавних позива**

Укупан расположиви индикативни износ:

* За Компоненту 3: Обезбеђивање грађевинског материјала: **2.170.000 евра.**
* За Компоненту 4: Куповина сеоских домаћинстава: **2.750.000 евра.**

*Овај Радни програм гранта се објављује уз могућност обуставе до дознаке одговарајућих средстава из РСП фонда.*